**3 В и Г клас** **Домашна работа – 27 уч. седмица**

***Литература***

* Моля, прочетете стихотворението **„Хубавец“** на **стр. 92-93** от ***Читанката***.Желателно е текстовете да се четат достатъчно пъти, за да стане гладко.
* Моля, отговорете на въпроса чрез пълни изречения в тетрадката с широки редове:
* **Каква е невидимата красота на плашилото?**
* Моля, репетирайте отново **наизуст** стихотворението **„Обич“** от *Дора Габе*на **стр. 70** от ***Читанката***. Ще го рецитираме за края на учебната година.

***Песни***

* Моля, практикувайте **„Песен за приятелството“, „Обичам те, родино“ и „Вълшебни думи“** :

<https://www.youtube.com/watch?v=SddkMub_PaA>

<https://www.youtube.com/watch?v=1GAispGB0wc>

<https://www.youtube.com/watch?v=v9uAlI5EYng>

Ще ги пеем на края на учебната година.

***Български език***

Да си припомним, че **изреченията** се състоят от **думи, свързани по смисъл.** В ежедневието си най-често ние употребяваме **съобщителни и въпросителни изречения.**

* Чрез **съобщителни изречения даваме (съобщаваме) информация**. Те винаги завършват с **точка (.)**.

*Дъждовната вода е полезна за природата.*

* Чрез **въпросителните изречения задаваме въпрос.** Те винаги завършат с **въпросителен знак (?)**. Въпросителни частици: ***ли, дали, нали*** и др. Въпросителни думи: ***Защо, къде, как, кога, кой, какъв, чий*** и др.

*Полезна* ***ли*** *е дъждовната вода? – Да/Не.*

*Няма да завали днес,* ***нали****? – Да/Не.*

***Кога*** *има дъга?****(въпросит.изр.)*** *– Дъгата се появява, когато вали дъжд и грее слънце.* ***(съобщит.изр.)***

* **Промяна на интонацията** – при **въпросителните** гласът се **извисява нагоре** в края на изречението, а при **съобщителните** гласът е **равен**.
* При редуване на съобщителни и въпросителни изречения се получава **диалог**.
* Моля, направете упр. **4, 5, 6 (който не го е довършил) и 7** на **стр. 56-57** в ***Тетрадка № 1***.

***Човекът и обществото***

**Втори срок - история**

* Моля, прочетете урока на тема **„Българите в османската империя“** на **стр. 88-89** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Колко години българите били под османско робство и как били наричани те от султана?**
2. **Какви били задълженията на българите към господарите си?**
3. **Какво нямали право да правят българите?**
4. **По какъв начин българите се опазили като народ?**

**Допълнителни въпроси (по желание):**

1. **Прочетете допълнителната графа „Нещо интересно“ от ляво на стр. 88 и отговорете: Какво представлявал „кръвният данък“?**
* ***Творческа задача - Ръчно изработено табло на тема (моля, изберете ЕДНА от трите теми):***
* ***Тема 1: „Легенди, свързани с българската история и непокорния български дух срещу османската империя“ (пример: Легенда за момите на нос Калиакра и др.)***
* ***Тема 2: Народни песни, свързани с българската история и непокорния български дух срещу османската империя“ (пример: „Песен за Стояна хайдутка“, „Караджа дума Русанки“ и др.)***
* ***Тема 3: Стихотворения, свързани с българската история и непокорния български дух срещу османската империя“ (пример: „Хайдути“ на Христо Ботев и др.)***

Ще ви трябва (бял) картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за **легенди, народни песни ИЛИ стихотворения, свързани с непокорния български дух срещу османската власт.** Запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете снимки/картини на главните герои - принтирайте от интернет, или дори може да нарисувате образите им, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

Срокът за изпълнение на задачата е **до 21-ви май** **(моля, опитайте се да не е в последния момент).**

Моля, донесете ги в клас, когато са готови, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Избройте известни български легенди, народни песни ИЛИ стихотворения (и техните автори), свързани с непокорния български дух срещу османската власт.**
2. **Изберете една легенда, една народна песен ИЛИ едно стихотворение, което да опишете като главен пример.**
3. **В произведението, което сте избрали, опишете:**
* **Кои са главните герои?**
* **Разкажете историята.**
* **Каква съпротива / саможертва са показали главните герои в литературния текст?**